हाल ही में लंदन से हुई एक वीडियो कॉंफ्रेंसिंग के ज़रिए पूछे गए मेरे इस सवाल का उन्होंने कुछ यूँ जवाब दिया, “पिछले कुछ समय में मेरी तीन बार सर्जरी हुई है. ठीक होने में मुझे थोड़ा वक़्त लगा. उसके बाद मैने सिर्फ़ टीवी सीरियल के लिए शूट किया. अब तो मैं कई फ़िल्में कर रहा हूँ.”और इसके बाद उन्होंने अपनी आने वाली फ़िल्मों की झड़ी लगा दी और बताया, “भूतनाथ रिटर्न्स रिलीज़ हो गई है. इस महीने के आख़िर में आर बाल्कि की फ़िल्म शुरू कर रहा हूँ जिसमें धनुष भी हैं. इसके बाद शूजित सरकार के साथ काम करूंगा जिसमें दीपिका पादुकोण और इरफ़ान खान हैं. फ़रहान अख़्तर के साथ एक फ़िल्म है. फिर आप मुझे कौन बनेगा करोड़पति में देखेगें. टीवी सीरियल भी आएगा. मुझे लगता कि ये काफ़ी हो जाएगा…”..जवाब सुनकर ऐसा लगा मानो कह रहे हों कि पिक्चर अभी बाक़ी है मेरे दोस्त.अमिताभ बच्चन उन सितारों में शामिल हैं जिन्होंने फ़ेसबुक और ट्विटर जैसे सोशल मीडिया के माध्यमों को अपनाया है और उससे पहले ब्लॉग को भी.संपर्क के इन माध्यमों पर वे कहते हैं, “मुझे ये आइडिया अच्छा लगता है कि मैं लोगों से सीधे बात कर सकता हूँ. पहले हमारे पास मौका नहीं होता था कि हम फैन्स के साथ इस तरह बात कर सकें. ये लोग मेरे काम के बारे में अपनी राय देते हैं.”लेकिन सोशल मीडिया के दूसरे पहलू से भी अमिताभ वाकिफ़ हैं. वे कहते हैं, “आपको इस बात के लिए तैयार रहना पड़ेगा कि सोशल मीडिया पर असहज सवालों का सामना भी करना पड़ेगा. लोग आपकी आलोचना भी करेंगे, अपशब्द भी कहेंगे, आपको तैयार रहना पड़ेगा. ये पूरा अनुभव काफ़ी दिलचस्प है. ये लोग मेरे बड़े परिवार की तरह हैं.”हिंदी फ़िल्मों के मौजूदा दौर को लेकर अमिताभ बच्चन काफ़ी आशावान हैं. उनका कहना है, “नई पीढ़ी के कलाकार बहुत हुनरमंद और मेहनती हैं. अपनी पहली ही फ़िल्म में वे कैमरे के सामने इतने नेचुरल होते हैं जबकि हमें इसके लिए कई साल लग गए, आज भी सहज नहीं हो पाते हैं. मुझे जो काम अच्छा लगता है तो मैं उन्हें लिखता भी हूँ.”अमिताभ बच्चन ने हाल ही में हॉलीवुड फ़िल्म 'द ग्रेट गैट्स्बी' में छोटा सा रोल किया था. क्या वे हॉलीवुड में फिर से काम करना चाहेंगे. इस पर अमिताभ का कहना था, “बहुत से भारतीय कलाकार हॉलीवुड फ़िल्मों में काम करते आए हैं- इरफ़ान खान, नसीरुद्दीन शाह, ओम पुरी, शबाना आज़मी. अगर कोई कहानी लेकर मेरे पास आते है तो मैं इस बारे में ज़रूर सोचूँगा.”वैसे उनकी फ़िल्म 'भूतनाथ रिटर्न्स' में उनके कुछ डायलॉग इन दिनों काफ़ी लोकप्रिय हो रहे हैं जिसका ज़िक्र उन्होंने अपने फ़ेबसुक अकाउंट पर भी किया है मसलन- "तब बवाल क्यों नहीं मचता है जब ऐसे लोग इलेक्शन में खड़े होते हैं जिनके ऊपर करप्शन का आरोप है, गुंडागर्दी का आरोप है, मर्डर का आरोप है. मैं तो एक मामूली भूत हूँ. मेरे इलेक्शन में खड़े होने से इतना बवाल क्यों मच रहा है."जब पूरे देश में बात राजनीति और वोटिंग की हो रही है तो अमिताभ ने कहा कि हम सबको सिस्टम का हिस्सा बनकर इसमें सक्रियता से भाग लेना चाहिए.(बीबीसी हिन्दी के क्लिक करें



 एंड्रॉएड ऐप के लिए यहां क्लिक करें. आप हमें क्लिक करें 



फ़ेसबुक और क्लिक करें 



ट्विटर पर भी फ़ॉलो कर सकते हैं.)